
ДОКЛАДНА ЗАПИСКА

ОТ ДИМИТЪР НИКОЛОВ НИКОЛОВ 
КМЕТ НА ОБЩИНА БУРГАС

         ОТНОСНО: Предоставяне за безвъзмездно  управление на недвижими имоти – общинска собственост на Дирекция „Бюро по труда“ – Бургас.



УВАЖАЕМИ  ОБЩИНСКИ  СЪВЕТНИЦИ,

На основание чл. 33, ал.5 от Правилника за организацията и дейността на
общинския съвет и взаимодействието му с общинската администрация на община Бургас и с оглед необходимостта от своевременно усвояване на финансови средства от Агенция по заетостта по проект BG05М9ОР001 „Подобряване на качеството и ефективността на публичните услуги  за уязвимите групи на пазара на труда и работодателите“, Ви моля, да включите за разглеждане, в дневния ред на заседание на Общински съвет Бургас №7 насрочено за 26.01.2016 г.  настоящата докладна записка, по следните съображения:
В Община Бургас е постъпило искане вх. №13-00-247/28.12.2015 г. и заявление с вх. № 13-00-248/28.12.2015 г. от Валентина Георгиева – и.д. Изпълнителен директор на Агенция по заетостта,  за удължаване срока на действие на Договори от 24.09.2014 г. и 22.05.2015 г., сключени между Община Бургас и Агенция по заетостта, по силата на които за  осъществяване дейността на Дирекция „Бюро по труда“ – Бургас е предоставено безвъзмездно право на управление,  за срок от 5 (пет) години, върху следните недвижими имоти:
- част от административна сграда с адрес: гр. Бургас, ул. „Перущица“ № 67, актувана с Акт № 3610/25.03.2003г. за публична общинска собственост, включваща следните помещения: № № 1, 2, 3, 4, 5, 6, 8, 9, и 10, с прилежащи сервизни помещения на първи етаж с обща площ 197,50 кв.м. и зала за регистрация на безработни с площ 98,73 кв.м. и № № 207, 208, 209, 210, 211 и 212 с прилежащи сервизни помещение на втори етаж, с обща площ 160,56 кв.м.;
- част от едноетажна административна сграда с идентификатор 07079.651.323.1 по одобрени КККР на гр. Бургас, представляваща Център за административно управление „Възраждане“, актувана с Акт № 900/29.07.1998 г. за публична общинска собственост, представляваща корпус 2(„А“) с обща полезна площ 144,80кв.м, включващ следните помещения: помещение № 14 с полезна площ 10,39 кв.м, помещение № 15 с полезна площ 10,34 кв.м, помещение № 16 с полезна площ 21,90 кв.м, помещение № 17 с полезна площ 27,82 кв.м, помещение № 18 с полезна площ 15,87 кв.м. и зала (бивше кафе) с полезна площ 58,48 кв.м., и съответните сервизни помещения , при граници на обособената част: север – корпус „Б“; изток – вътрешен двор; юг – външен зид; запад - външен зид. 
Искането е подадено във връзка със сключен Договор по процедура за предоставяне на безвъзмездна финансова помощ BG05М9ОР001 „Подобряване на качеството и ефективността на публичните услуги  за уязвимите групи на пазара на труда и работодателите“, като по този проект Агенцията по заетостта има намерението да извърши ремонти дейности в Дирекции „Бюро по труда“ и филиали. Съгласно изискванията на проекта е необходимо Агенция по заетостта да стопанисва и управлява обектите, подлежащи на ремонт, пет години след приемане на окончателния доклад за изпълнение на проекта – т.е. срокът на действие на договорите следва да изтича на 31.12.2024 година.
Дирекция „Бюро по труда“- гр.Бургас е териториално поделение на Агенция по заетостта - гр. София. Агенцията по заетостта е допълнителна агенция - второстепенен разпоредител с бюджетни средства към Министъра на труда и социалната политика за изпълнение на държавната политика по насърчаване на заетостта, защита пазара на труда, професионално информиране и консултиране, мотивационно обучение на безработни и заети лица, както и за извършване на посредническа дейност по информиране и наемане на работа.
Дирекция „Бюро по труда“- гр.Бургас осъществява непосредствено  услугите свързани с: регистрираните като търсещи работа лица, насърчаването и подпомагането на заетостта, професионалното информиране и консултиране, обучение за придобиване на професионална квалификация на безработни и на заети лица, посредничество по информиране и наемане на работа на български граждани в други страни и на български граждани и чужденци в Република България; прилагане на нормативната уредба за заетост на чужденци в региона.  
Договор от 24.09.2014 г., вписан в Агенцията по вписвания …….  е сключен на основание Решение  на Общински съвет – Бургас, прието по т. 33 от дневния ред на проведеното на 22.07.2014 г. заседание (Протокол № 38/22.07.2014 г.), а договор от 22.05.2015 г., вписан в Агенцията по вписвания …….  – на основание Решение на Общински съвет – Бургас, прието по т. 29 от дневния ред на проведеното на 27.02.2015 г. заседание (Протокол №48/27.02.2015 г.). И в двата договора, срокът за който се предоставя правото на управление върху общинските недвижими имоти е за пет години.  За да се изпълни искането на заявителя е необходимо да се изменят посочените решения, като се удължи срока на действие на договорите до 31.12.2024 година.
Предоставянето на право на управление върху описаните недвижими имоти, в посочения срок, не е свързано с финансови тежести за общината,  напротив, с изпълнението на проекта ще се осигури външно финансиране за реновиране на сгради – общинска собственост.
Съгласно разпоредбата на чл. 12, ал. 3 от Закона за общинската собственост имотите и вещите - общинска собственост, които не са необходими за нуждите на органите на Общината или на юридически лица или звена на общинска бюджетна издръжка, могат да се предоставят безвъзмездно за управление или на други юридически лица на бюджетна издръжка или на техни териториални структури, 
Предвид изложеното на основание чл.60, ал. 1във връзка с чл.  33, ал.5 от Правилника за организацията и дейността на общинския съвет и взаимодействието му с общинската администрация на община Бургас предлагам Общински съвет – Бургас, на основание чл.21, ал.1, т.8 от Закона за местното самоуправление и местната администрация и чл.12, ал.3 от Закона за общинската собственост и чл. 12, ал. 2 от Наредбата за реда за придобиване, управление и разпореждане с общински имоти и вещи, да вземе следното 

Р Е Ш Е Н И Е:

1. Изменя Решение  на Общински съвет – Бургас, прието по т. 33 от дневния ред на проведеното на 22.07.2014 г. заседание (Протокол № 38/22.07.2014 г.), като в т.1 и т. 2 текстът „за срок от пет години“ са заменя с израза „за срок до 31.12.2024 година“. 
2. Изменя Решение на Общински съвет – Бургас, прието по т. 29 от дневния ред на проведеното на 27.02.2015 г. заседание (Протокол №48/27.02.2015 г.), като текстът „за нов срок от пет години“ се заменя с израза „за срок до 31.12.2024 година“. 
3. Да се измени клауза клауза ІІ.1. от Договор от 24.09.2014 г. и клауза ІІ.1. договор от 22.05.2015 г., като срокът на действие и на двата договора се удължи до 31.12.2024 година.
Приложение: 1.Копия на Договори между Община Бургас и Агенция по заетостта-2бр.; 2.Копия на Решения на Общински съвет – Бургас-2бр.; 3.Заявления-2бр.
	


ДИМИТЪР НИКОЛОВ
Кмет на Община Бургас

Съгласували:
Божидар Кънчев
Секретар на Община Бургас

Стоян Арнаудов - Директор на Дирекция УОС

Инж. М. Чаушева - Началник отдел ОС

Катерина Сидерова – Грудова - Гл.юрисконсулт в дирекция УОС

Изготвил - Цветина Ченгелиева-ст. специалист в дирекция УОС   
